62017TJ0543_INF
2019 m. birželio 6 d. Bendrojo Teismo (šeštoji kolegija) sprendimas
EIB / Sirija
(Byla T‑543/17)
„Arbitražinė išlyga – Syrian Healthcare paskolos susitarimas Nr. 21595 – Susitarimo neįgyvendinimas – Avansu išmokėtų sumų grąžinimas – Delspinigiai – Bylos nagrinėjimas nedalyvaujant šaliai“
1.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Bendrojo Teismo jurisdikcija, apibrėžta išimtinai SESV 256 ir 272 straipsniais ir arbitražine išlyga
(SESV 256 straipsnio 1 dalis ir 272 straipsnis)
(žr. 16, 17 punktus)
2.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Sirijos Arabų Respublikos sutartinių įsipareigojimų nevykdymas – Banko teisių perėjimas Sąjungai – Sąjungos vardu pareikštas Banko ieškinys – Priimtinumas – Savo paties vardu Banko pareikštas ieškinys – Nepriimtinumas – Suinteresuotumo pareikšti ieškinį nebuvimas
(SESV 256 straipsnio 1 dalis ir 272 straipsnis)
(žr. 21–30 punktus)
3.
Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Ieškinys, kuriuo, remiantis paskolų susitarimais, siekiama prisiteisti dalinius mokėjimus, kurių išmokėjimo terminas baigėsi ir kurie liko neišmokėti po ieškinio pateikimo datos – Dar nesusiklosčiusios hipotetinės aplinkybės – Nepriimtinumas
(Bendrojo Teismo procedūros reglamento 76 straipsnio d punktas)
(žr. 32–36 punktus)
Dalykas
SESV 272 straipsniu grindžiamas prašymas priteisti iš Sirijos Arabų Respublikos grąžinti pagal Syrian Healthcare paskolos susitarimą Nr. 21595 išmokėtas sumas kartu su delspinigiais.
Rezoliucinė dalis
1.
Priteisti iš Sirijos Arabų Respublikos grąžinti Europos Sąjungai, atstovaujamai Europos investicijų banko (EIB), 62646209,04 euro ir 3582381,15 Jungtinių Valstijų dolerių (USD) sumas.
2.
Į šias sumas įskaičiuoti delspinigiai, skaičiuojami nuo pagrindinių sumų ir sutartinių palūkanų pagal metodiką, nustatytą EIB ir Sirijos Arabų Respublikos pasirašyto 2002 m. birželio 15 d.Syrian Healthcare paskolos susitarimo Nr. 21595 su pakeitimais, padarytais 2007 m. spalio 17 d. ir lapkričio 29 d., 3 straipsnio 2 dalyje, už laikotarpį nuo 2017 m. rugpjūčio 9 d. iki sumokėjimo dienos.
3.
Atmesti likusią ieškinio dalį.
4.
Priteisti iš Sirijos Arabų Respublikos bylinėjimosi išlaidas.